Μετά το τέλος της «μάχης της Κρήτης», Βοριζιανοί που πολέμησαν σε αυτήν, επιστρέφουν στο χωριό τους αποφασισμένοι να συνεχίσουν την αντίσταση κατά των Γερμανών. Υπό την αρχηγία του Πετρακογιώργη από το Μαγαρικάρι Ηρακλείου, σχηματίζεται μια ομάδα η οποία παίρνει μέρος σε πολλές επιχειρήσεις στο πλευρό των Συμμάχων. Ανάμεσα στα άλλα, συγκρούστηκαν με τους Γερμανούς, σε συμπλοκές στα χωριά Κουρπητό, Πόρο Σταυρού, Μαδαρή και Ξερόκαμπο.